《花䰟》
明代·朱之蕃

交枝低亚蕊纷披，舞影飘香化日迟。红颊晓酣微困酒，粉痕宵褪苦搜诗。

追从蜂蝶应难定，倦听笙歌有所思。寻遍天涯芳草路，三生石上月明时。

作者简介：山东茌平人，著籍金陵，字元介，号兰嵎。万历二十三年状元。官至吏部侍郎，出使朝鲜，尽却其赠贿。工书画。朝鲜人来乞书，以貂皮人参为酬。之蕃斥以买法书、名画、古器，收藏遂甲于南都，有《奉使稿》。